Document ID: 32007D0604

DECIZIA COMISIEI
din 7 septembrie 2007
de modificare a Deciziei 2006/415/CE privind anumite măsuri de protecție referitoare la influența aviară de subtip H5N1 la păsările de curte din Germania
[notificată cu numărul C(2007) 4141]
(Text cu relevanță pentru SEE)
(2007/604/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (4),
având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (2), în special articolul 10 alineatul (4),
având în vedere Directiva 2005/94/CE a Consiliului din 20 decembrie 2005 privind măsurile comunitare de combatere a influenței aviare și de abrogare a Directivei 92/40/CEE (3), în special articolul 63 alineatul (3),
întrucât:
(1)
Decizia 2006/415/CE a Comisiei din 14 iunie 2006 privind anumite măsuri de protecție referitoare la influența aviară de subtip H5N1 la păsările de curte din Comunitate și de abrogare a Deciziei 2006/135/CE (4) prevede aplicarea anumitor măsuri de protecție pentru a preveni răspândirea bolii. Aceste măsuri includ stabilirea unor zone A și B, în care urmează să se aplice măsurile de protecție, ca urmare a suspectării sau confirmării unui focar de gripă aviară. În anexa la Decizia 2006/415/CE sunt enumerate zonele A și B.
(2)
În urma izbucnirii unui focar de gripă aviară înalt patogenă de subtip H5N1 în landul Bavaria din Germania, Decizia 2006/415/CE a fost modificată prin Decizia 2007/591/CE, pentru a modifica anexa la Decizia 2006/415/CE, în ceea ce privește rubricile referitoare la acest stat membru.
(3)
Măsurile de protecție adoptate de Germania în temeiul Deciziei 2006/415/CE, inclusiv stabilirea zonelor A și B, astfel cum se prevede la articolul 4 din decizia menționată, au fost reexaminate în cadrul Comitetului permanent pentru lanțul alimentar și sănătatea animală.
(4)
De asemenea, în scopul asigurării clarității legislației comunitare, rubricile din anexa la Decizia 2006/415/CE care se referă la zonele A și B din Republica Cehă și Germania în care nu se mai aplică măsurile de protecție trebuie eliminate.
(5)
Prin urmare, Decizia 2006/415/CE trebuie modificată în consecință.
(6)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa la Decizia 2006/415/CE se înlocuiește cu textul din anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 7 septembrie 2007.

Labels: 3
0
18
6